Rikunarita-ORG/Wikinium huggingface dataset:
# ມະຫາວິທະຍາໄລລັດ

ມະຫາວິທະຍາໄລແຄລິຟໍເນຍ ເບີກລີ້ ໜຶ່ງໃນມະຫາວິທະຍາໄລລັດ ທີ່ໄດ້ຮັບຮາງວັນໂນເບລຫຼາຍ ແຫ່ງໜຶ່ງໃນໂລກ
**ສະຖາບັນອຸດົມສຶກສາຂອງລັດ** ຫຼື **ມະຫາວິທະຍາໄລລັດ** (ອັງກິດ: public university, ຝຣັ່ງ: université publique) ແມ່ນ ສະຖາບັນສຶກສາເຊິ່ງໄດ້ຮັບອຸດໜຸນງົບປະມານສ່ວນຫຼາຍຈາກລັດ ໂດຍຜ່ານລັດຖະບານກາງຫຼືລັດຖະບານທ້ອງຖິ່ນ.

ໃນສະຫະລັດອາເມລິກາ ວິທີການສະໝັກເຂົ້າຮຽນໃນ ມະຫາວິທະຍາໄລລັດແລະມະຫາວິທະຍາໄລເອກະຊົນ ແມ່ນບໍ່ແຕກຕ່າງກັນ. ສິ່ງທີ່ແຕກຕ່າງກັນຢ່າງເຫັນໄດ້ຄັກແມ່ນຄ່າຮຽນ. ຊື່ເອີ້ນຢ່າງບໍ່ເປັນທາງການຂອງກຸ່ມມະຫາວິທະຍາໄລລັດຊັ້ນນຳໃນສະຫະລັດອາເມລິກາແມ່ນ ພັບລິກໄອວີ ໂດຍປຽບທຽບໃສ່ ໄອວີລີກ ເຊິ່ງເປັນກຸ່ມມະຫາວິທະຍາໄລເອກະຊົນຊັ້ນນຳ.

ໃນສະຫະລາຊະອານາຈັກ ສະຖາບັນອຸດົມສຶກສາເກືອບທັງໝົດແມ່ນມະຫາວິທະຍາໄລລັດ ເວ້ນແຕ່ພຽງບ່ອນດຽວ ແມ່ນມະຫາວິທະຍາໄລບັກກິ້ງແຮມ.

## ອ້າງອີງ

ບັນນານຸກົມ
* World University Rankings 2010-2011. *Times Higher Education.* Retrieved on 2013-07-17.

## ແຫຼ່ງຂໍ້ມູນອື່ນ